
1. FORSLAG TIL EUROPA-PARLAMENTETS AFGØRELSE
om decharge for gennemførelsen af budgettet for Det Europæiske Miljøagentur for regnskabsåret 2022
(2023/2149(DEC))
Europa-Parlamentet,
–	der henviser til det endelige årsregnskab for Det Europæiske Miljøagentur for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:1], [1:  EUT C, C/2023/594, 27.10 2023.] 

–	der henviser til Revisionsrettens erklæring[footnoteRef:2] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [2:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9‑0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:3], særlig artikel 70, [3:  EFT L 193 af 30.7.2018, s. 1.] 

–	der henviser til Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet[footnoteRef:4], særlig artikel 13, [4:  EUT L 126 af 21.5.2009, s. 13.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:5], særlig artikel 105, [5:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Udvalget om Miljø, Folkesundhed og Fødevaresikkerhed,
–	der henviser til betænkning fra Budgetkontroludvalget (A9‑0000/2024),
1.	meddeler den administrerende direktør for Det Europæiske Miljøagentur decharge for gennemførelsen af agenturets budget for regnskabsåret 2022/udsætter sin afgørelse om decharge til den administrerende direktør for Det Europæiske Miljøagentur for gennemførelsen af agenturets budget for regnskabsåret 2022;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Miljøagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

om afslutning af regnskaberne for Det Europæiske Miljøagentur for regnskabsåret 2022
(2023/2149(DEC))
Europa-Parlamentet,
–	der henviser til det endelige årsregnskab for Det Europæiske Miljøagentur for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:6], [6:  EUT C, C/2023/594, 27.10 2023.] 

–	der henviser til Revisionsrettens erklæring[footnoteRef:7] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [7:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9‑0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:8], særlig artikel 70, [8:  EFT L 193 af 30.7.2018, s. 1.] 

–	der henviser til Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet[footnoteRef:9], særlig artikel 13, [9:  EUT L 126 af 21.5.2009, s. 13.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:10], særlig artikel 105, [10:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Udvalget om Miljø, Folkesundhed og Fødevaresikkerhed,
–	der henviser til betænkning fra Budgetkontroludvalget (A9‑0000/2024),
1.	godkender afslutningen af regnskaberne for Det Europæiske Miljøagentur for regnskabsåret 2022 / udsætter afslutningen af regnskaberne for Det Europæiske Miljøagentur for regnskabsåret 2022;
2.	pålægger sin formand at sende denne afgørelse til den administrerende direktør for Det Europæiske Miljøagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Miljøagentur for regnskabsåret 2022
(2023/2149(DEC))
Europa-Parlamentet,
–	der henviser til sin afgørelse om decharge for gennemførelsen af budgettet for Det Europæiske Miljøagentur for regnskabsåret 2022,
–	der henviser til forretningsordenens artikel 100 og bilag V,
–	der henviser til udtalelse fra Udvalget om Miljø, Folkesundhed og Fødevaresikkerhed,
–	der henviser til betænkning fra Budgetkontroludvalget (A9‑0000/2024),
A.	der henviser til, at det endelige budget for Det Europæiske Miljøagentur ("agenturet") for regnskabsåret 2022 ifølge dets oversigt[footnoteRef:11] over indtægter og udgifter var på 88 173 021 EUR, hvilket svarer til en stigning på 35,93 % sammenlignet med 2021; der henviser til, at agenturets budget stammer fra Unionens budget og EFTA-bidraget (63,32 %) og bidragene i henhold til særaftaler (36,67 %); [11:  EUT C 38 af 31.1.2023, s.16.] 

B.	der henviser til, at Revisionsretten i sin beretning om agenturets årsregnskab for regnskabsåret 2022 ("Revisionsrettens beretning") fastslår, at den har fået rimelig sikkerhed for, at agenturets årsregnskab er rigtigt, og at de underliggende transaktioner er lovlige og formelt rigtige;
C.	der henviser til, at der med hensyn til agenturets udbudssektor ikke blev indberettet nogen problemer, der nødvendiggjorde korrigerende foranstaltninger for 2022, og at der heller ikke er igangværende eller udestående korrigerende foranstaltninger fra tidligere års revisioner og vurderinger;
Budgetmæssig og økonomisk forvaltning
1.	bemærker med tilfredshed, at budgetovervågningsindsatsen i regnskabsåret 2022 resulterede i en budgetgennemførelsesgrad på 100 %, hvilket er det samme som i 2021; bemærker, at udnyttelsesgraden for betalingsbevillingerne var på 86,66 %, hvilket svarer til en stigning på 1,75 % i forhold til året før;
2.	bemærker, at Revisionsretten i sin beretning for 2021 konkluderede, at anvendelsen af et udbud med forhandling uden forudgående offentliggørelse til at fordoble en rammeaftales oprindelige budget til 1 mio. EUR var regelstridig, og at alle efterfølgende betalinger i forbindelse med denne procedure derfor er regelstridige; bemærker endvidere, at kontrakten udløb i december 2022, og at de dertil knyttede betalinger i 2022 beløb sig til 470 660 EUR; bemærker, at den nuværende status for denne bemærkning fra Revisionsretten allerede er "afsluttet";
Performance
3.	bemærker, at agenturets resultatramme er struktureret omkring fem præstationsmål, som overvåges ved hjælp af 17 flerårige centrale resultatindikatorer, som bl.a. omfatter personalebesættelsesgrad, budgetgennemførelse og levering af det årlige arbejdsprogram; bemærker, at 95 % af det årlige arbejdsprogram for så vidt angår centrale rapporter og vurderinger blev leveret, og 96 % for så vidt angår de fastsatte centrale indikatorer blev ajourført, begge over det fastsatte mål på 90 %; noterer sig de indikatorer, der endnu ikke er opnået, eller som halter bagefter;
4.	noterer sig, at agenturet i 2022 fortsat spillede en central rolle med hensyn til at informere om foranstaltninger til støtte for miljøet og opfylde målene i den europæiske grønne pagt og det ottende miljøhandlingsprogram samt Europas overordnede ambitioner og globale forpligtelser; glæder sig over, at agenturet fortsatte med at levere resultater med hensyn til aftalte foranstaltninger og opgaver og påtog sig nye til støtte for den grønne omstilling og gennemførelsen af den europæiske klimalov, samtidig med at det kædede foranstaltningerne sammen med EU's tilpasningsstrategi; bemærker endvidere, at det var det andet år for gennemførelsen af strategien for Det Europæiske Miljøoplysnings- og Miljøovervågningsnet (Eionet) for 2021-2030, som har til formål at give EU's politiske beslutningstagere og offentligheden den bedste tilgængelige viden til at nå målene for miljø og bæredygtighed;
5.	bemærker, at agenturet i 2022 midt i hedebølger, tørke og skovbrande, der ramte store dele af Europa, hvor kontinentet oplevede den varmeste sommer, blev nævnt i 27 000 onlineartikler, og at flere medarbejdere blev interviewet af medieforetagender i hele Europa som følge af en betydelig medieinteresse, der fokuserede på årsagerne til og konsekvenserne af ekstreme vejrforhold;
Produktivitet og gevinster
6.	minder om, at agenturet i overensstemmelse med tilgangen i de seneste år i 2022 fortsat har tilstræbt effektivitetsgevinster gennem deling af tjenester med Europa-Kommissionen, andre EU-agenturer og netværket af EU-agenturer (EUAN) – netværkets Fælles Støttekontor i Bruxelles; bemærker, at agenturet i overensstemmelse med denne praksis gennemførte fælles indkøb med Kommissionens tjenestegrene og EUAN, enten ved at indkøbe og lede rammekontrakter, der også anvendes af Kommissionen og andre agenturer, eller ved at anvende rammekontrakter, der ledes af andre;
7.	bemærker, at agenturet også anvender en række af Kommissionens tjenestegrene (f.eks. løn, IT-sikkerhed) og systemer (f.eks. ABAC, Sysper, Ares og e-Prior) i overensstemmelse med effektivitetsgevinster knyttet til øget brug af elektroniske værktøjer til støtte for administrative processer (inden for indkøb, finansiering og menneskelige ressourcer); bemærker desuden, at agenturet som reaktion på de pandemirelaterede begrænsninger har gjort brug af onlinerekruttering støttet af indførelsen af en rekrutteringsplatform (Systal), hvilket gjorde det muligt for agenturet at fuldføre et stort antal ansættelser i både 2020 og 2021 og dermed have et lavt antal ledige stillinger ved årets udgang;
8.	bemærker endvidere, at agenturets fortsatte omstilling til aktivitetsbaseret arbejde har bidraget til at opnå effektivitetsgevinster i den dynamiske og fleksible anvendelse af det moderniserede kontorareal ud over den udvidede mulighed for telearbejde for EEA's personale; bemærker også med tilfredshed, at agenturet er gået over til kun at anvende mobiltelefoner, hvilket igen har medført betydelige besparelser i telefonomkostningerne;
Personalepolitik
9.	bemærker, at stillingsfortegnelsen pr. 31. december 2022 var gennemført med 97,33 %, idet der var ansat tre tjenestemænd og 143 midlertidigt ansatte ud af de 150 stillinger, som var godkendt i henhold til Unionens budget (i forhold til 140 godkendte stillinger i 2021); bemærker, at der i 2022 desuden arbejdede 84 kontraktansatte og 13 udstationerede nationale eksperter for agenturet; bemærker, at stillingsfortegnelsen, som er godkendt i henhold til Unionens budget, fra 2021 til 2023 er steget med 25 midlertidigt ansatte og 14 kontraktansatte for at løse nye opgaver, der stammer fra Det Europæiske Videnskabelige Rådgivende Organ om Klimaændringer, LULUCF-lovgivningen, "Seveso"-lovgivningen og lovgivningen om naturgenopretning;
10.	bemærker den manglende kønsbalance blandt agenturets medlemmer af den øverste ledelse, hvor seks ud af ni (67 %) er mænd; bemærker kønsbalancen i agenturets bestyrelse, hvor 18 ud af 36 (50 %) er mænd; bemærker kønsbalancen i agenturets samlede personale, hvor 118 ud af 221 (53 %) er kvinder; bemærker, at agenturet ikke har vedtaget chartret om mangfoldighed og inklusion; opfordrer agenturet til at vedtage chartret og til at deltage aktivt i initiativer, der fremmer mangfoldighed og inklusion på arbejdspladsen;
11.	bemærker, at agenturet har en trivselskoordinator og har udført et omfattende arbejde med bevidstgørelse og etablering af processer for personale, der vender tilbage efter længerevarende fravær, og at personalet, hvis der er behov for det, tilbydes professionel bistand via den lægelige rådgiver;
12.	bemærker, at agenturet for at mindske risikoen for udbrændthed sammen med deres sundhedstjenesteyder har indført en stressovervågningsapp (kaldet "Howdy"); noterer sig, at personalet tilmeldes appen og regelmæssigt stilles en række spørgsmål for at overvåge deres stressniveauer, og at de, såfremt der sker en stigning i dette niveau, kontaktes de af en psykolog for at drøfte resultatet; bemærker, at der er mulighed for, at personalet kan konsultere en psykolog hos agenturets sundhedsudbyder op til tre gange med henblik på at arbejde sig gennem problemer, og fremhæver, at alt dette håndteres anonymt, og at der kun sendes statistikker tilbage til agenturet;
Forebyggelse og håndtering af interessekonflikter samt gennemsigtighed
13.	minder om, at medlemmer af den øverste ledelse og bestyrelsen skal fremlægge en interesseerklæring, som offentliggøres på agenturets websted; bemærker, at medlemmer af den øverste ledelse som led i karriereudviklingsdialogen skal ajourføre oplysningerne om interessekonflikter på grundlag af en egenerklæring (som led i selvevalueringen), hvor medlemmet af den øverste ledelse som medlem af personalet skal angive, om der er blevet udført eller skal udføres nye opgaver eller aktiviteter, som kan give anledning til en potentiel interessekonflikt; bemærker, at vedkommendes umiddelbart overordnede i forbindelse med færdiggørelsen af karriereudviklingsplanen skal angive sin egen vurdering af spørgsmålet om interessekonflikter; bemærker, at der ikke blev konstateret nogen tilfælde af interessekonflikter i 2022;
14.	bemærker, at agenturet fortsat følger de indsendte CV'er og interesseerklæringer for bestyrelsesmedlemmer og øverste ledere, og at de offentliggøres på dets websted;
15.	bemærker, at agenturet ifølge opfølgningen på dechargebemærkningerne for 2021 er i færd med at gennemgå sin politik for forebyggelse og håndtering af interessekonflikter med henblik på at vurdere dens egnethed og relevans efter en risikobaseret tilgang; bemærker, at agenturet i den forbindelse vil overveje sine interne kontrol- og korruptionsbekæmpelsesmekanismer og foretage justeringer af eventuelle mangler, som det måtte påvise; opfordrer agenturet til at aflægge rapport til dechargemyndigheden om resultatet af ovennævnte vurdering;
Intern kontrol
16.	noterer sig, at agenturet i 2022 fortsatte med at arbejde på de strukturelle ændringer i sine arbejdsmetoder, der blev iværksat i 2021; bemærker, at der, når ændringerne er gennemført fuldt ud, vil blive lagt fuld vægt på at ajourføre dokumentationen for procedurerne, hvilket vil afhjælpe de svagheder, der er konstateret i agenturets interne kontrolramme; bemærker, at agenturets risikostyringstilgang delvist er i overensstemmelse med kravene, da den kortlægger og analyserer risici i hele organisationen, mens den systematiske kortlægning og vurdering af og opfølgning på risici på projektgruppeniveau har været begrænset;
17.	bemærker, at kontrolaktiviteterne til afbødning af risici også kun delvist er i overensstemmelse med reglerne, eftersom de er forældede som følge af strukturelle ændringer, der blev gennemført i 2022; bemærker, at politikken for Det Europæiske Temacenter og politikken for tilskud er forældede i betragtning af ændringen i den kontrolstruktur, der blev indført i 2022, og med hensyn til forretningskontinuitetsplaner, som er indført og er blevet anvendt effektivt under kriser, men at foranstaltningerne i disse planer er nedfældet i forskellige dokumenter og ikke er blevet ajourført, så de afspejler nye arbejdsmetoder; opfordrer agenturet til at aflægge rapport til dechargemyndigheden om de foranstaltninger, der er truffet for at ajourføre dokumentationen af procedurerne;
Øvrige bemærkninger
18.	glæder sig over, at registreringen af agenturet under EU's ordning for miljøledelse og miljørevision (EMAS) i september 2022 med succes blev forlænget af et kompetent organ med endnu et år; bemærker med tilfredshed på baggrund af Revisionsrettens beretning, at myndigheden er blandt de agenturer, der udarbejder en årlig miljøredegørelse;
19.	roser agenturet for dets igangværende bestræbelser på at opnå offentlig synlighed og onlinetilstedeværelse i 2022 såsom udviklingen af en interaktiv digital virksomhedspublikation "EEA 2021: the year in brief " for at forklare, hvad agenturet er og beskæftiger sig med, og det igangværende flerårige webprojekt, der leverede centrale elementer i 2022, heriblandt en brugercentreret navigationslogik og opdateret indhold på tværs af de centrale vidensområder baseret på intensive brugeranalyser;
20.	roser agenturet for at have deltaget i en særlig taskforce, der skal samle viden, ekspertise og data med henblik på at kortlægge de miljømæssige konsekvenser af Ruslands uprovokerede og uberettigede angreb på Ukraine;
°
°	°
21.	henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af ...[footnoteRef:12] om agenturernes resultater, økonomiske forvaltning og kontrol. [12:  Vedtagne tekster, P9_TA(2024)0000.] 

